stanford-oval/wikipedia huggingface dataset:
אלפא רומיאו בלה

| --- | --- |

Alfa Romeo Bella
 מאפיינים כלליים
 נקרא גם:  Alfa Romeo Bella (Bertone)
 יצרן:  אלפא רומיאו
 שנות ייצור:  1999 (מכונית קונספט)
 הרכבה:  איטליה איטליה
 חברת אם:  פיאט
 פלטפורמה:  מבוססת על דגם אלפא רומיאו 166
 אורך:  4,460 מ"מ
 רוחב:  1,910 מ"מ
 גובה:  1,320 מ"מ
 מפרט טכני
 מנוע:  V6 צילינדרים, 2,959 סמ"ק המפיק 225 כ"ס
 הילוכים:  תמסורת ידנית – 5 מהירויות
אלפא רומיאו בלה (באיטלקית: Alfa Romeo Bella, קרויה גם: Alfa Romeo Bella (Bertone)) היא מכונית קונספט בתצורת מכונית ספורט בסגנון קופה מתוצרת יצרנית הרכב האיטלקית אלפא רומיאו חברת בת של קונצרן הרכב האיטלקי פיאט, אשר הוצגה בשנת 1999.
"אלפא רומיאו בלה"

"אלפא רומיאו בלה" הוצגה לראשונה בתערוכת הרכב הבינלאומית ("Geneva Motor Show" (אנ')) בז'נבה בשנת 1999.
2 דלתות.
שילוב השמשה הקדמית עם החלונות הצדדיים מעניק לתא הנוסעים מראה אווירונאוטי.
4 נוסעים (2+2), אך למרות שיש לה 4 מושבים ברטונה ("Gruppo Bertone" (אנ')) הכיר בכך שרבים בעלי מכוניות ספורט עם 4 מושבים משתמשים במושבים האחוריים כחלל מטען למזוודות.
ב"אלפא רומיאו בלה" ניתן היה לקפל את משענת היד האחורית ומושבי המושב כדי להרחיב את שטח תא המטען לתא הנוסעים מבלי לקלקל את המראה המוגמר של תא הנוסעים ולהסתיר את הפריטים בתא המטען המורחב.
מנוע מתוצרת "אלפא רומיאו" מסדרת מנועי "אלפא רומיאו V6 צילינדר" ("Alfa Romeo V6 engine" (אנ') סוג מנוע "Alfa Romeo Twin Spark engine" (אנ').
מנוע קדמי – 3 ליטר.
מנוע בנזין.
סוג הנעה: הנעה קדמית 4x2.
תמונות

"אלפא רומיאו בלה"
"אלפא רומיאו בלה"
"אלפא רומיאו בלה"
ראו גם

אלפא רומיאו
אלפא רומיאו נובולה
אלפא רומיאו כמאל
הערות שוליים

1 2  "אלפא רומיאו בלה" carstyling.ru/en/car/1999_alfa_romeo_bella
↑  "אלפא רומיאו בלה" forum.clubalfa.it/threads/alfa-romeo-bella-bertone-1999
↑  "אלפא רומיאו בלה" conceptcarz.com/vehicle/z34/alfa-romeo-bella
↑  מנוע "Twin Spark" (בתרגום לעברית: "הצתה כפולה (תאומים)" – טכנולוגיית אלפא רומיאו TS שימשה לראשונה במכונית הגרנד פרי של אלפא רומיאו בשנת 1914. בתחילת שנות ה-60 של המאה ה-20 נעשה שימוש במכוניות המרוץ שלהם (GTA, TZ) כדי לאפשר לרכב להשיג תפוקת כוח גבוהה יותר ממנועיו. באמצע שנות ה-80 של המאה ה-20, אלפא רומיאו שילבה טכנולוגיה זו במכוניות הכביש שלהם כדי לשפר את ביצועיהן ולציית לבקרת פליטה מחמירה יותר
↑  "אלפא רומיאו בלה" motor1.com/news/64254/concept-we-forgot-1999-alfa-romeo-bella
אן פירבנק

| --- | --- |
אין תמונה חופשית
 לידה:  9 בינואר 1933 (בת 91) סיקינדראבאד, הודו 
 מדינה:  הממלכה המאוחדת 
 תקופת הפעילות:  מ-1956
 פרופיל ב-IMDb
 
אן פירבנק (באנגלית: Ann Firbank; נולדה ב-9 בינואר 1933) היא שחקנית קולנוע, טלוויזיה ותיאטרון בריטית שהקריירה שלה משתרעת על פני שישה עשורים. אחד מתפקידיה הידועים של פירבנק הוא בדמות אן אליוט במיני-סדרה "הטיית לב" על פי הרומן באותו שם מאת ג'יין אוסטן.
ביוגרפיה

פירבנק נולדה בעיר סיקינדראבאד במדינת אנדרה שבהודו.
ביוגרפיה > קריירה

ב-1971 כיכבה פירבנק בתפקיד הראשי בדמות אן אליוט בסדרת הדרמה של רשת ITV "הטיית לב" עיבוד לרומן באותו שם מאת ג'יין אוסטן. ב-1978 גילמה את דמותה של הנסיכה אלכסנדרה בסדרת הטלוויזיה "לילי". בקולנוע שיחקה בסרטים "התאונה" (1967), "סקרלט פימפרנל" (1982) ו"אנה והמלך" (1999). ב-2005 הופיעה פירבנק בדרמה התקופתית "אליזבת הראשונה" לצדה של הלן מירן.
ב-2012 שיחקה פירבנק בהפקה של המחזה "The Golden Dragon" בתיאטרון ג'אגריטי בבנגלור שבהודו. מבקר בעיתון "The Hindu" ואמר ש"היא צעירה ונמרצת בגיל 79" וש"נוכחות השחקנית בולטת על הבמה". ב-2014 הופיעה בהפקה של המחזה "ציד המכשפות" בתיאטרון אולד ויק בתפקיד רבקה נורס המבוגרת.
חיים אישיים

פירבנק היא חברתה של השחקנית הסקוטית אמנדה ווקר. היא הייתה מאורסת לשחקן פטריק דונן לפני שהתאבד ב-1958, על אף העובדה שהוא היה אז נשוי באותו זמן לשחקנית אוד ג'והנסן.
פילמוגרפיה > קולנוע

| שנה | שם | שם באנגלית | תפקיד |
| --- | --- | --- | --- |
| 1958 |  | Carry on Nurse | אחות |
| 1961 |  | Nothing Barred | ליידי קתרין |
| 1965 | דרלינג | Darling | סיביל מרטין |
| 1966 | שליחות סודית בליסבון | A Man Could Get Killed | מיס נולן |
| 1967 | התאונה | Accident | לורה |
| 1970 |  | A Severed Head | רוזמרי לינץ' גיבון |
| 1971 |  | One of Those Things | סוניה מלכיור |
| 1971 | יום ראשון הארור | Sunday Bloody Sunday | אורחת במסיבה |
| 1972 |  | Asylum | אנה |
| 1974 | הכרות חטופה | Brief Encounter |  |
| 1982 | סקרלט פימפרנל | The Scarlet Pimpernel | הרוזנת דה טורניי |
| 1984 | המעבר להודו | A Passage to India | גברת קאלנדר |
| 1986 |  | Foreign Body | גברת פלאמב |
| 1999 | אנה והמלך | Anna and the King | ליידי ברדלי |
| 2021 | דברים אמיתיים | True Things | סבתא |
פילמוגרפיה > טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1957 |  | Kenilworth | אמי רובסרט | 6 פרקים |
| 1960–1963 |  | Emergency-Ward 10 | מארי נסביט | 9 פרקים |
| 1964–1965 |  | The Plane Makers | פמלה ויילדר | 4 פרקים |
| 1971 | הטיית לב | Persuasion | אן אליוט | מיני-סדרה |
| 1973–1975, 1981 |  | Crown Court | שרה גיבסון | 9 פרקים |
| 1975 |  | The Nearly Man | אליס קולינסון | 6 פרקים |
| 1978 | לילי | Lillie | אלכסנדרה, נסיכת דנמרק | מיני-סדרה |
| 1980–1982 |  | Flesh and Blood | שרה ברסינגטון | תפקיד ראשי; 2 עונות; 20 פרקים |
| 1987 |  | Heart of the Country | ג'יין וונדל | מיני-סדרה |
| 1989 | פוארו | Agatha Christie's Poirot | אלי הנדרסון | פרק "Problem at Sea" |
| 2005 | אליזבת הראשונה | Elizabeth I | ליידי אן | מיני-סדרה |
| 2007 | איסטאנדרס | EastEnders | מריון | פרק: "Episode dated 29 June 2007" |
| 2008 | קינגדום | Kingdom | גרייס | פרק: "#2.4" |
| 2009 | רציחות במידסומר | Midsomer Murders | פליסיטו לאו | פרק "The Black Book" |
| 2014 | תחבולות חדשות | New Tricks | ננסי אוונס | פרק: "Ghosts" |
| 2018 | עלובי החיים | Les Misérables | אישה מבוגרת | מיני-סדרה |
| 2021 | המוסד | Foundation | קרון זאפייר | פרק: "The Missing Piece" |
| 2021 | המכשף | The Witcher | איטליין | פרק: "Kaer Morhen" |
תפקידים בתיאטרון

בילי בדאי (2010) Billy Liar, תיאטרון וסט יורקשייר פלייהאוס
(2012) The Golden Dragon, תיאטרון ג'גירטי
ציד המכשפות (2014) The Crucible, תיאטרון אולד ויק
הערות שוליים

↑  Troost, Linda; Greenfield, Sayre N, eds. (2001). "Appendix". Jane Austen in Hollywood. University Press of Kentucky. p. 206. ISBN 978-0-8131-9006-8.
↑  Bolton, H. Philip (2000). Women Writers Dramatized: A Calendar of Performances from Narrative Works Published in English to 1900. Bloomsbury Academic. p. 14. ISBN 978-0720121179.
↑  Sinyard, Neil. "Accident (1967)". Screenonline. British Film Institute. נבדק ב-7 בספטמבר 2015. {{cite news}}:  (עזרה)
↑  "Ann Firbank". British Film Institute. אורכב מ-המקור ב-2015-09-06. נבדק ב-7 בספטמבר 2015. {{cite web}}:  (עזרה)
↑  Parrill, Sue; Robison, William B. (2013). The Tudors on Film and Television. McFarland. p. 49. ISBN 978-0786458912.
↑  Datta, Sravasti (25 בינואר 2012). "A method in the chaos". The Hindu. נבדק ב-7 בספטמבר 2015. {{cite news}}:  (עזרה)
↑  Taylor, Paul (4 ביולי 2014). "The Crucible, Old Vic, review: 'Unmissable'". The Independent. נבדק ב-7 בספטמבר 2015. {{cite news}}:  (עזרה)
↑  "Interview: Ann Firbank Actor – My life in clothes". The Scotsman. 3 בינואר 2010. נבדק ב-7 בספטמבר 2015. {{cite news}}:  (עזרה)
↑  "Bygones: Derby-born actor Patric Doonan was never destined for starring role". Derby Telegraph. 17 ביוני 2015. אורכב מ-המקור ב-2015-06-22. נבדק ב-7 בספטמבר 2015. {{cite news}}:  (עזרה)
↑  Hickling, Alfred (9 בספטמבר 2010). "Billy Liar". The Guardian. נבדק ב-7 בספטמבר 2015. {{cite news}}:  (עזרה)
| --- | --- |
בקרת זהויות :  NLI: 987007431657405171  GND: 1189236109  ISNI: 0000 0001 3305 9082  LCCN: no91016627  VIAF: 3575148451578215970005   WorldCat (עם VIAF): 3575148451578215970005
אפרה סקי

גולשים שותים בירה בשוואז, טירול שבאוסטריה
אפרה סקי (מצרפתית: Après-ski - "אחרי הסקי") הוא הכינוי למכלול הבילויים המקובלים על העוסקים בספורט חורף, לאחר שהפעילות במדרונות הגלישה מסתיימת, בשעות אחר הצהריים.
בדרך כלל מדובר בבילוי חברתי כגון שתייה בפאבים המקומיים, ריקודים, בילוי בבריכה או באתר ספא וכדומה. הביטוי הצרפתי המקורי דווקא מתייחס לנעליים הנוחות ששמים לאחר יום שלם של סקי במגפיים.
מנהג נפוץ באתרי ספורט החורף בהרי האלפים הוא לעצור ולשתות בפאב עוד בטרם הגלישה האחרונה של היום, או מיד עם סיומה, ולפני החלפת הבגדים ומגפי הגלישה, ופעמים רבות נמשך בילוי זה אל תוך הלילה. אוסטריה נחשבת למדינה האלפינית בה תרבות האפרה סקי היא המפותחת ביותר, והעיירה סן אנטון נחשבת לבירת האפרה סקי באלפים האוסטריים.
לעיתים הכוונה בביטוי אפרה סקי היא ללגלג על גולשים שמגיעים לאתרי ספורט החורף רק בשביל האפרה סקי ונגזרותיו, כמו מותגי אופנת הסקי; כל זאת במקום להתמקד בספורט עצמו.
הערות שוליים

↑  וויקימילון צרפתית
↑  אתר למטייל
↑  Bruce Stoff,  Nathaniel Reade. (2000, March). Is apres better than skiing? Ski, 64(7), 26
ערך זה הוא קצרמרבנושא ספורט. אתם מוזמנים לתרום לוויקיפדיה ו.
אנדראש ליגטי

| --- | --- |
אין תמונה חופשית
 לידה:  5 באוגוסט 1953 פץ', הונגריה 
 פטירה:  19 בספטמבר 2021 (בגיל 68) 
 מוקד פעילות:  הונגריה 
 מקום לימודים:  האקדמיה למוזיקה פרנץ ליסט בבודפשט, האקדמיה למוזיקה פרנץ ליסט בבודפשט 
 שפה מועדפת:  הונגרית 
 כלי נגינה:  כינור 
 פרסים והוקרה:  פרס קושוט (2007)  פרס פרנץ ליסט (1988)  אמן מצטיין של הונגריה (2002) 
 פרופיל ב-IMDb
 
אנדראש ליגטי (בהונגרית: Ligeti András;‏ 5 באוגוסט 1953 – 19 בספטמבר 2021) היה כנר ומנצח הונגרי.
ביוגרפיה

ליגטי נולד בפץ' שבהונגריה. למד נגינה בכינור וניצוח באקדמיה למוזיקה ע"ש פרנץ ליסט בבודפשט. הוא זכה בפרס ראשון בתחרות לאו ויינר לכנרים ובשנת 1980 בתחרות הכינור בבלומינגטון. בשנת 1979 סיים את לימודיו כמנצח וקיבל את מלגת גאורג שולטי ללימודים אצל אוסטרייכר בווינה ואחר אצל איגור מרקביץ'.
בשנת 1985 היה למנצח חבר בתזמורת הסימפונית של בודפשט, ובשנת 1989 החליף את ג'רג' להל כמנצח ראשי, משרה בה החזיק עד 1993, אז היה למנצח אורח ראשי. הוא יצא עם תזמורת בודפשט לסיורי קונצרטים בבריטניה, יפן וקוריאה, וניצח על התזמורת בביקורה הראשון באוסטרליה ב-1994. בשנת 1997 התמנה למנהל המוזיקלי של התזמורת הסימפונית ההונגרית.
ליגטי ניצח על תזמורות חשובות ברחבי העולם, בהן הפילהרמונית של דרזדן, תזמורת רדיו ברלין, תזמורת רשות השידור הבריטית, הפילהרמונית של אוסלו, הפילהרמונית של רשות השידור הבריטית (לרבות סיור בצרפת), התזמורת הפילהרמונית הישראלית, האקדמיה הלאומית למוזיקה סנטה צ'צ'יליה ברומא ותזמורת שווייץ המערבית.
אנדראש ליגטי עמד בקשרי ידידות קרובים עם קלאודיו אבאדו, שראשיתם בתקופת עבודתו עם אבאדו ותזמורת הנוער גוסטב מאהלר; בהזמנת אבאדו ניצח על קונצרטים ואופרות ב"וין מודרן" במהלך שנות ה-90 של המאה ה-20.
ליגטי הקליט תקליטורים רבים, בעיקר של מוזיקה הונגרית, חברות שונות, בהן BMG קוניפר, נאקסוס, הונגרטון ורדיוטון, לצד הקלטות רבות לרדיו ולטלוויזיה ברחבי העולם. הוא ניצח על הסינפונייטה של בודפשט, שנגניה חברים בתזמורת הסימפונית, על רפרטואר נכבד של מוזיקה מן המאה ה-20.
בשנים 1977–1985 עבד ליגטי עם בית האופרה של בודפשט, תחילה ככנר ראשי ואחר כמנצח ראשי, ושם ביצע חלק גדול מן הרפרטואר המרכזי. כמו כן ניצח בזארבריקן. ב-1998 הייתה הופעתו האופראית הראשונה באנגליה, בהפקה חדשה של כרמן לאופרה נורת', בבימוי פילידה לויד. ב-1999 הגיש גם ביצוע מעולה של "קללת פאוסט" של פרנץ ליסט בפסטיבל פרת עם התזמורת הסימפונית של מערב אוסטרליה. ב-2001 התמנה למנצח אורח ראשי של התזמורת האוסטרלית וחזר לבלפסט לקונצרטים עם תזמורת אולסטר. ב-2003 חזר לפילהרמוניה האנגלית הצפונית וניצח שוב בבלפסט. ב-2004 ניצח על הצגות של "טירת כחול הזקן" ו"המנדרין המופלא" של בלה בארטוק בלונדון וחזר לתזמורת של אופרה נורת'.
ב-2005 הוזמן לכהן כמנהל מוזיקלי של התזמורת הסימפונית של טייפה.
נפטר ב-19 בספטמבר 2021.
לקריאה נוספת

András Ligeti at Music Partnership
אנדראש השני, מלך הונגריה

אנדראש השני, מלך הונגריה (בהונגרית: Második András magyar király המכונה: הירושלמי, בהונגרית:
(II. (Jeruzsálemi) András) (נולד ב-1177 בקירוב - נפטר ב-21 בספטמבר 1235) היה מלך הונגריה בין השנים 1235 - 1205.
ביוגרפיה

אנדראש נולד ב-1177 בקירוב, והיה בנו של בלה השלישי, מלך הונגריה, אשר מינה אותו כמושל של הדוכסות של האליץ', אך הבויארים של הדוכסות מרדו בו, וגרשו את חייליו. עם מותו של המלך בלה, עלה לשלטון המלך אימרה אחיו של אנדראש. אנדראש חתר תחת שלטונו של אחיו ללא הרף, וכדי לרצותו נאלץ אחיו להעניק לו את השלטון על קרואטיה ועל דלמטיה. בשנת 1203 החמירה מחלתו של המלך אימרה, והוא המליך תחתיו את בנו היחיד לסלו השלישי, מלך הונגריה שהיה אז בן 3 בלבד. את ניהול ענייני הממלכה, מסר אימרה בידי אחיו אנדראש שהתחייב להגן על לאסלו עד שיגיע לבגרות. לקראת סוף שנת 1204 נפטר אימרה, ואנדראש נטל לעצמו סמכויות שלטוניות נוספות, תוך שהוא ממרר את חייהם של המלך הצעיר ואימו. המלכה האם קונסטנצה נאלצה לברוח עם בנה לווינה, ושם, ב-7 במאי 1205 הוא נפטר. עם מותו של לאסלו הפך אנדראש למלך הרשמי של הונגריה.
אנדראש השתתף במסע הצלב החמישי, אך לא נחל הצלחה מיוחדת כלשהי, בקרבות בהם השתתף. בשהותו בארץ הקודש, ביקר בין היתר במעיליא שבגליל, ועד היום ניצב ברחבת הכנסייה תבליט מתכת המנציח ביקורו זה.
נישואיו וצאצאיו

א. מנישואיו הראשונים לגרטרוד לבית מראן-אנדכס (? - 1213)
מריה (1204 – 1237), נישאה בשנת 1221 לאיוואן אסן השני, הצאר של בולגריה (נ' 1181, מלך בין 1218-1241)
בלה הרביעי (1206 – 1270), מלך הונגריה
אליזבת מתורינגיה (1207 – 1231), הידועה כאליזבת הקדושה, נישאה ללודוויג הרביעי, רוזן תורינגיה
קלמן (1208 – 1241), מלך של האליץ' ולודומריה (1215 – 1219), נשא את סלומאה מפולין
אנדראש (? – 1234), מלך האליץ' ולודומריה (1219 – 1221), נשא בשנת 1221 את מריה (הלנה) מנובגורוד, בתו של הקניאז מסטיסלב
ב. מנישואיו השניים ליולנטה מקורטנה (Jolante Courtenay) בת של פטרוס, הקיסר הלטיני של קונסטנטינופול
יולנטה (וילאנטה) מהונגריה, שנישאה לחיימה הראשון, מלך אראגון
ג. מנישואיו השלישיים לביאטריצ'ה ד'אסטה 1234
אישטוואן (סטפאן) "הרצג" (1235 – 1272), דוכס של סלאבוניה. נולד לאחר מות אביו, נחשב בלתי חוקי על ידי המלך בלה הרביעי. היה אביו של המלך האחרון משושלת ארפד, אנדראש השלישי.
ארתור זנטי

ארתור נברטה זנטי (בפורטוגזית: Arthur Nabarrete Zanetti; נולד ב-16 באפריל 1990 בסאו קאטנו דו סול) הוא מתעמל ברזילאי המתמחה בתרגיל הטבעות. זנטי הוא האלוף האולימפי בתרגיל זה באולימפיאדת לונדון (2012).
זנטי התחרה לראשונה באליפות העולם בהתעמלות בשנת 2007, באליפות שנערכה בשטוטגרט, אך לא הגיע להישגים גבוהים. בשנת 2009, באליפות שנערכה בלונדון. העפיל לשלב הגמר מהמקום השמיני, ובגמר סיים במקום הרביעי.
בשנת 2011 זכה במדליית הזהב באוניברסיאדה שנערכה בשנז'ן, והיה למתעמל הברזילאי הראשון שרושם הישג כזה. בהמשך השנה זכה במדליית הכסף באליפות העולם שנערכה בטוקיו. בכך רשם תקדים נוסף, כשהיה לברזילאי הראשון שזוכה במדליה בתרגיל הטבעות באליפות העולם. במשחקים הפאן-אמריקאיים שנערכו בגואדלחרה זכה במדליית כסף נוספת, וכן היה שותף לזכייתה של נבחרת ברזיל במדליית הזהב בתחרות הקבוצתית. באולימפיאדת לונדון (2012) רשם זנטי היסטוריה נוספת, כשהיה למתעמל הברזילאי הראשון בהיסטוריה שזוכה במדליה אולימפית, לאחר שזכה במדליית זהב בתרגיל הטבעות.
באוניברסיאדה שנערכה ב-2013 בקאזאן שמר על תוארו, וזכה במדליית הזהב בטבעות. בהמשך השנה זכה באליפות העולם שנערכה באנטוורפן, גם כן בתרגיל הטבעות. באליפות העולם שנערכה ב-2014 בנאנינג איבד את תוארו לסיני ליו יאנג, אך זכה במדליית הכסף. במשחקים הפאן-אמריקאיים שנערכו בטורונטו ב-2015 זכה במדליית זהב נוספת בתרגיל הטבעות, וכן היה שותף לזכייתה של נבחרת ברזיל במדליית הכסף. באולימפיאדת ריו דה ז'ניירו (2016) זכה במדליה האולימפית השנייה שלו, מדליית הכסף, בתרגיל הטבעות.
אפרה (נהר)

| --- | --- |

 מידע כללי
 שפך:  תמזה 
 מדינות באגן הניקוז:  הממלכה המאוחדת 
  (למפת לונדון מוגדלת) קנט סארי ברקשייר בקינגהאם הרטפורדשייר אסקסאפרה(למפת לונדון רגילה) קנט סארי בר. בקי. הרטפורדשייר אסקסאפרה(למפת למבת' רגילה) אפרה(למפת למבת' מוגדלת) אפרה
 
נהר האפרה (אנגלית: Effra) הוא אחד מהנהרות התת-קרקעיים של לונדון.
שפך הנהר ליד גשר ווקסהול
הנהר הפך לנהר תת-קרקעי כאשר נבנה רציף אלברט (the Albert Embankment), והנהר הוטה לתוך מערכת של מנהרות ביוב וצינורות תת-קרקעיים.
ניתן להגיע אל הנהר באמצעות הכניסה למערכת הביוב של לונדון בדרך אפרה באזור בריקסטון בדרום לונדון.
מוצאו של נהר האפרה בקרבת ארמון הבדולח בלונדון והוא זורם דרך נורווד ובריקסטון עד לשפך הנהר ליד גשר ווקסהול שם נשפך הנהר אל נהר התמזה.
ראו גם

נהרות בריטניה
אלנה, נסיכת מונטנגרו

הנסיכה אלנה ממונטנגרו (במונטנגרית: Јелена Савојска; ‏8 בינואר 1873 - 28 בנובמבר 1952) הייתה בתו של ניקולה הראשון, מלך מונטנגרו ואשתו של ויטוריו אמנואלה השלישי, מלך איטליה.
ביוגרפיה

אלנה נולדה ב-8 בינואר 1873 בצטיניה, לניקולה הראשון, מלך מונטנגרו ולמילנה ווקוטיץ', בתם של פטר ווקוטיץ' וילנה ווקוטיץ'.
ב-24 באוקטובר 1896 התחתנה עם ויטוריו אמנואלה, נסיך פיימונטה, ולצורך כך המירה את דתה לנצרות קתולית. בשנת 1900 נרצח חמיה אומברטו הראשון, מלך איטליה, ובעלה עלה לשלטון כוויטוריו אמנואלה השלישי, מלך איטליה.
בשנת 1908 אירעה רעידת אדמה הרסנית במסינה, ואלנה סייעה לעבודות ההצלה, מה שהעלה מאוד את פופולריותה בעיני העם. במהלך מלחמת העולם הראשונה עבדה כאחות, ובסיוע המלכה האם הפכה את ארמונות קווירינאלה ווילה מרגריטה לבתי חולים. בין השנים 1911–1921 הייתה המפקחת הראשונה של אחיות הצלב האדום האיטלקי, ואף הוענק לה תואר ראשון ברפואה. אלנה מימנה מוסדות צדקה לחולי שחפת ודלקת קרום המוח, ומימנה מחקרים נגד פרקינסון, שיתוק ילדים וסרטן.
בשנת 1937 קיבלה את שושנת הזהב מהאפיפיור פיוס השנים עשר, הכבוד הרם ביותר בנצרות הקתולית לאשה. לאחר כיבוש אתיופיה על ידי המשטר הפאשיסטי האיטלקי בשנת 1935 ולאחר כיבוש אלבניה בשנת 1938 הוספו לתאריה של אלנה התארים "קיסרית אתיופיה" ו"מלכת אלבניה". תארים אלה הוסרו על ידי בעלה בשנת 1943 לאחר נפילת המשטר הפשיסטי באיטליה. בנוסף אלנה עמדה מאחורי היוזמה של מוסוליני להפוך את מונטנגרו לממלכה "עצמאית" תחת חסות השלטון הפשיסטי בשנת 1941.
אלנה זכורה כאשתו של המלך אשר חתם על חוקי הגזע באיטליה נגד היהודים בשנת 1938, חוקים שהביאו לשואת יהודי איטליה תחת שלטונו של מוסוליני במהלך ימי מלחמת העולם השנייה.
ב-9 במאי 1946 התפטר בעלה ויטוריו אמנואלה השלישי, מלך איטליה מתפקידו לטובת בנם אומברטו השני, מלך איטליה, ויצא יחד עם אלנה לגלות באלכסנדריה שבמצרים. בשנת 1947 מת ויטוריו אמנואלה, וב-28 בנובמבר 1952 מתה אלנה במונפלייה שבצרפת. בדצמבר 2017 הועברה גופתה לכנסייה בויקופורטה, פיימונטה. יומיים לאחר מכן נקבר שם גם בעלה שגופתו הובאה ממצרים.
משפחתה

מנישואיה של אלנה עם ויטוריו אמנואלה השלישי, מלך איטליה, נולדו לה 5 ילדים:
יולנדה מרגריטה, נסיכת סבויה (1901–1986) שנישאה לג'ורג'יו קרלו קאלבי, הרוזן מברגולו.
מפאלדה, נסיכת סבויה (1902–1944) שנישאה לפיליפ, רוזן הסן, נרצחה על ידי הנאצים במחנה הריכוז בוכנוולד.
אומברטו השני, מלך איטליה (1904–1983) שנישא למארי ז'וזה, מלכת איטליה.
ג'ובאנה מאיטליה, מלכת בולגריה (1907–2000) שנישאה לבוריס השלישי, מלך בולגריה.
מריה פרנצ'סקה, נסיכת סבויה (1914–2001) שנישאה ללואיג'י, נסיך בורבון-פארמה.
הערות שוליים

↑  "Vittorio Emanuele III tumulato a Vicoforte. Il monarca riposerà accanto alla regina Elena". LaStampa.it (באיטלקית). נבדק ב-2017-12-17.
| --- | --- |
בקרת זהויות :  NLI: 987012469375405171  BnF: cb12227880k (data)  GND: 119503980  ICCU: RAVV059613  ISNI: 0000 0000 6147 2707  LCCN: n82047623  NARA: 10569281  NKC: jx20091106006  SUDOC: 183883284  VcBA: 495/40457  VIAF: 38256597   WorldCat (עם VIAF): 38256597
ארמון ונציה

ארמון ונציה
ארמון ונציה (באיטלקית: Palazzo Venezia - "פאלאצו ונציה") הוא ארמון במרכז רומא בירת איטליה. הארמון נמצא צפונית לגבעת הקפיטולין ובסמוך לויטוריאנו. הארמון שימש כשגרירות הרפובליקה של ונציה בכס הקדוש, ומכאן שמו הנוכחי.
היסטוריה

הארמון הוקם בשנת 1455 והיה מבנה הרנסאנס הראשון שנבנה ברומא, אף שהמגדל המתנשא בראש הארמון בנוי בסגנון ביניימי. האבנים מהם נבנה הארמון "נחצבו" מהקולוסיאום הסמוך (דבר שהיה מקובל ברומא בתקופת הרנסאנס). הארמון נבנה עבור הקרדינל פייטרו בארבו הונציאני, לימים האפיפיור פאולוס השני בשם ארמון סן מרקו, אשר בנה את הארמון בסמוך לויה דל קורסו הסמוכה - שהיה הרחוב הראשי של רומא בימי הביניים והרנסאנס.
בתקופת כהונתו של האפיפיור פיוס הרביעי הוענק הארמון, שהיה קודם לכן ארמון מגורים אפיפיורי, לרפובליקת ונציה כשגרירות. במהלך המאה ה-19 הפך המבנה לשגרירות האימפריה האוסטרו הונגרית אל כס הקדוש.
בשנת 1917 המבנה הועבר לבעלות ממשלת איטליה, שופץ והפך למשרד ממשלתי. בתקופת שלטונו של בניטו מוסוליני הארמון שימש כמשרדו, והוא נהג לנאום ממרפסת הארמון להמונים שהתכנסו בכיכר ונציה הסמוכה.
כיום משמש המבנה כמוזיאון המציג חפצי אמנות שונים ובהם כלי חרס, שטיחי קיר, ופסלים החל משלהי האימפריה הרומית ועד תקופת הרנסאנס.
אריה בבצ'וק

| --- | --- |
אין תמונה חופשית
 לידה:  4 בדצמבר 1955 (בן 68) ורשה, רפובליקת פולין 
 מדינה:  ארצות הברית, ישראל 
 השכלה:  בית הספר למשפטים בהרווארד  אוניברסיטת תל אביב  אוניברסיטת חיפה 
 מעסיק:  אוניברסיטת הרווארד 
 פרסים והוקרה:  מלגת גוגנהיים  עמית האקדמיה האמריקאית לאמנויות ולמדעים 
 
לוציאן (לוסיאן) אריה בבצ'וק (באנגלית: Lucian Arye Bebchuk; נולד ב-4 בדצמבר 1955) הוא פרופסור מן המניין בבית הספר למשפטים בהרווארד, וחבר סגל במינוי מיוחד בפקולטה למשפטים של אוניברסיטת תל אביב, המתמחה בניתוח כלכלי של המשפט, דיני תאגידים וכספים. הוא נשוי לאלמה כהן.
השכלה אקדמית

אריה בבצ'וק עשה את שירות החובה בצה"ל בחיל השלישות, ובמקביל סיים את חוק לימודיו לתואר הראשון במתמטיקה ובכלכלה באוניברסיטת חיפה בשנת 1977 (בהצטיינות יתרה). לאחר מכן, בשנת 1979, השלים תואר ראשון במשפטים באוניברסיטת תל אביב (בהצטיינות) והמשיך ללימודי דוקטורט בבית הספר למשפטים של אוניברסיטת הרווארד, בין השנים 1980–1984. כותרת עבודת הדוקטורט: "Toward Undistorted Choice and Equal Treatment in Corporate Takeovers". בנוסף לכך, בבצ'וק סיים תואר שני ושלישי בכלכלה מאוניברסיטת הרווארד (1992-1993). כותרת עבודת הדוקטורט: "Essays in the Economics of Uncertainty, Bargaining and Organization".
באקדמיה

הצטרף לסגל ההוראה (כמרצה בכיר) של בית הספר למשפטים של הרווארד בשנת 1986. בגיל 32 התמנה לפרופסור מן המניין. בבצ'וק הוא מחבר או מחבר-שותף של יותר ממאה מחקרים, וכן הוא המחבר של הספר "Pay without Performance: the Unfulfilled Promise of Executive Compensation". מאמריו הופיע בכתבי עת מהחשובים בעולם המשפט והכלכלה.
הוא מייסד התוכנית לממשל תאגידי שבבית הספר למשפטים שבהרווארד, וכן מכהן כחבר האקדמיה האמריקאית לאמנויות ולמדעים, כעמית מחקר בלשכה הלאומית למחקר כלכלי, כחבר ברשת האירופאית לממשל תאגידי וכן כמנהל הרשת לממשל תאגידי של ה-SSRN. כן כיהן כנשיא האיגוד הבין-לאומי לכלכלת המערב, נשיא האגודה האמריקנית למשפט וכלכלה, ויו"ר אגף התאגידים העסקיים של האגודה האמריקאית להוראת משפטים. בעבר כיהן כפרופסור אורח בפקולטות למשפטים שבאוניברסיטת ייל, ניו יורק ושיקגו.
הערכה

כתב-העת Directorship נקב בשמו כאחד ממאה האנשים המשפיעים ביותר על הממשל התאגידי בארצות הברית. כשהצטרף לאקדמיה האמריקאית לאמנויות ולמדעים, האקדמיה תיארה את בבצ'וק כ"אחד החוקרים המובילים במדינה בתחום המשפט והכלכלה. תרם רבות לחקר השליטה בחברה, ממשל וחדלות פירעון."
כתבים נבחרים

The Agency Problems of Institutional Investors / 31 Journal of Economic Perspectives 89-102 (Summer 2017), (with Alma Cohen and Scott Hirst)
Towards an undistorted choice and equal treatment in corporate takeovers / Lucian Arye Bebchuk. Cambridge, MA: Harvard Law School, 1984
Corporate law and economic analysis / edited by Lucian Arye Bebchuk Cambridge: Cambridge University Press, 1990
Pay without performance: the unfulfilled promise of executive compensation / Lucian Bebchuk and Jesse Fried. Cambridge, Mass.: Harvard University Press, 2004.
אנג'לינה לאב

| --- | --- |

אנג'לינה לאב, 2011
 לידה:  13 בספטמבר 1981 (בת 43) טורונטו, אונטריו, קנדה
 שם במה:  אנג'לינה לאב אנג'ל ויליאמס המלאך הקנדי
 משקל:  55 ק"ג
 גובה:  1.68 מטר
 מקום מגורים:  סנט לואיס, מיזורי, ארצות הברית
 לאום:  קנדי
 קריירה מקצוענית:  18 באוגוסט 2000 – הווה (24 שנים)
 מאמנים:  רוב פואגו
 ליגות:  ROH
לורן ויליאמס (באנגלית: Lauren Williams; נולדה ב-13 בספטמבר 1981) הידועה יותר בשם הבמה שלה, אנג'לינה לאב, היא מתאבקת קנדית, המופיעה בארגון ההיאבקות Ring of Honor כחלק מקבוצת ה"אלור" ביחד עם ולווט סקיי ומנדי לאון. במסגרת תקופתה בארגון ROH היא כיהנה פעם אחת כאלופת נשות הכבוד. היא ידועה בעיקר בשל תקופתה בארגון ההיאבקות Total Nonstop Action Wrestling‏ (TNA), שבו הייתה שש פעמים אלופת הנוקאאוטס של TNA ופעם אחת אלופת זוגות הנוקאאוטס של TNA ביחד עם ווינטר.
קריירת היאבקות מקצועית

ויליאמס רשמה את קרב הבכורה שלה בקריירה ב-18 באוגוסט 2000 בארגון ההיאבקות הקנדי Hardcore Wrestling Federation. במקביל, היא הופיעה במספר ארגונים עצמאיים ברחבי קנדה תחת שם הבמה אנג'ל ויליאמס. לאחר ששימשה כמלווה לזירה של מתאבקים כמו כריס סייבן ואריק יאנג, היא החלה להתאמן תחת הדרכתו של רוב פואגו.
קריירת היאבקות מקצועית > Total Nonstop Action Wrestling‏ (2004)

ויליאמס הופיעה לראשונה בארגון TNA בשנת 2004, כשהתחרתה בעיקר בקרבות של התוכנית Xplosion נגד טריניטי.
חיים אישיים

בעברה, ויליאמס ניהלה מערכות יחסים עם אריק יאנג, פול לונדון וקרימסון. לקראת סוף שנת 2007, היא ניהלה מערכת יחסים עם הסולן של להקת Saving abel, ג'ארד וויקס, אך השניים נפרדו שנה לאחר מכן באוגוסט.
בינואר 2015, ויליאמס החלה לצאת עם מתאבק TNA, דייבי ריצ'רדס, כשהשניים הודיעו על אירוסיהם ב-27 באפריל. הם התחתנו כחודש וחצי לאחר מכן ב-10 ביוני. בנם הראשון, דייוויד וינסנט ריצ'רדס, נולד ב-17 במרץ 2016. בשנת 2017, ויליאמס הודיעה שהיא וריצ'רדס התגרשו.